  Майя Бывальцева 24-тӥ южтолэзе Воткаын «Театральное Приволжье» фестивальлэн улосвыл люкетаз пыриськисьёсты пусйизы. Жюри оглом 82 спектакльёсты дунъяз. Удмуртиысь кивалтэтлэн тӧроез Ярослав Семёнов та фестиваль пичи театръёслы, уката ик пиналъёслэн но егитъёслэн коллективъёссылы, асьсэдыз возьматыны туж усто луонлык сётэ шуыса пусйиз. Ми асьме пыриськисьёс понна висиськомы. Ми театр будэ, азинске шуыса тодӥськомы, вожвылъяськонэ пыриськись спектакльёслэн лыдзы йылэ Ярослав Семёнов, Удмуртиысь кивалтэтлэн тӧроезЕгитъёслэн театр коллективъёссы но студиоссы пӧлын «Однажды в новогоднюю ночь» спектаклен Воткаысь «Золтой ключик» театр-студия вормиз, нылпи театръёс пӧлын - «Маленькая история» спектаклен Сарапулысь «Точка» театр. «Молодёжные театральные коллективы и студии» ӧрын нимысьтыз дипломъёс басьтӥзы: - «Устоез режиссура» - Максим Морозов, «Фактура подходящая» спектакль, Ижкар; - «Устоез воргорон роль» - Глеб Чижов, «Фактура подходящая» спектакль, Ижкар; - «Устоез нылкышно роль» - Варвара Старухина, «Однажды в новогоднюю ночь» спектакль-выжыкыл, Вотка. «Детские театральные коллективы и студии» ӧрын нимысьтыз дипломъёс басьтӥзы: - «Устоез режиссура» - Елена Мишина, «Белая цапля» спектакль, Ижкар; - «Устоез воргорон роль» - Артём Агаев, «Царевна-лягушка» спектакль, Ува ёрос; - «Устоез нылкышно роль» - Наталья Козырева, «Приключение» спектакль, Ижкар. Буре ваён но данъян аре нимысьтыз номинациын ож сярысь устоез спектакль понна кузьым басьтӥз Ижкарысь «Дай пять!» нылпи театр-студилэн «Ястребок» спектаклез. Озьы ик дипломъёс но кузьымъёс афишаосъя вожвылъяськонын вормисьёс басьтӥзы. Фестивальлэн улосвыл люкетаз вань вормисьёслы но лауреатъёслы дипломъёс но синпель кузьымъёс сётӥзы «Театральное Приволжье» фестивальлэн йылпумъянэз 27-тӥ южтолэзе ортчоз.  Тегъёс: Лулчеберет Театр Удмуртия фестиваль вожвылъяськон Вотка ЯрославСемёнов  